
SØGER  LÆRDOM  VED  LÆSNING  OG  VED  TRO 


NUMMER    13 


1.  JULI  1928 


77.   AARGANG 


VÆR  AKTIV. 

(Præs.  John  A.  Widtsoe  i  »Millenial  Star«.) 


Daglig  Glæde  skulde  være  alle  Sidste  Dages  Helliges  Lod. 
Evangeliet  var  aabenbaret,  og  Kirken  oprettet  til  Gavn  for 
Menneskeheden.  Lykke  er  den  retmæssige  Arv  til  dem,  der 
elsker  og  antager  Sandhed.  »Menneskene  ere  til,  for  at  de 
kunne  nyde  Glæde«,  sagde  Profeten  Lehi,  da  han  forklarede 
Hensigten  og  Meningen  med  Livet;  og  Kirken  lærer,  at  dette 
Liv  saavel  som  det  tilkommende  skulde  være  fyldt  med 
Glæde. 

Den  bedste  Vej  til  et  lykkeligt  Liv  er  gennem  vedblivende 
at  deltage  i  Kirkens  Aktiviteter.  Aktivitet  skaber  Interesse,  og 
Interesse  giver  os  en  nyttig  og  tilfreds  Tilværelse.  At  skue 
Evangeliet  i  dets  Pragt  paa  Frastand  giver  os  kun  forbi- 
gaaende  Glæde,  medens  daglig,  aktiv  og  direkte  Forbindelse 
med  Arbejdet  fylder  Sjælen  med  en  uforklarlig  Glæde.  Kloge 
Sidste  Dages  Hellige  vil  vedblive  at  være  aktive  i  Kirkens 
Arbejde.  Uvirksomhed  er  dodelig. 

I  Kirkens   Organisationer  kan  hvert  eneste  Medlem  være 

aktiv.  Ved  til  Stadighed  at  overvære  Sakramentemøderne 
gives  der  os  en  rig,  aandelig  Forfriskning,  der  styrker  os  i 
vor  daglige  Gerning  og  Kamp  for  Livet.  Disse  Underorgani- 
sationer giver  os  en  intellektuel  og  opbyggende  Nydelse  i 
aandelig  Henseende,  saa  at  Livet  bliver  lyst  og  smukt  for  os. 
Præstedomsmoderne  og  andre  Møder  giver  Brødrene  store 
Anledninger  til  at  udvikle  deres  Evner.  Den  kvindelige 
Hjælpeforening  gør  det  samme  for  Søstrene,  og  Faktum  er,  at 
det  er  en  af  Hensigterne,  hvorfor  den  blev  organiseret.  Dem, 
der  overværer  Kirkens  Møder  til  Stadighed  og  studerer  de 
forskellige  Instruktioner  og  tager  Del  i  Diskussionen,  vokser 
gradvis  i  aandelig  Kraft,  og  de  nyder  og  udfører  deres  dag- 
lige Arbejde  bedre.  De  finder  det  lettere  at  adlyde  Evangeliets 
Befalinger.  Deres  Interesser  i  Livet  og  i  Arbejdet  for  Herrens 
Sag  forbliver  usvækket,  og  de  opnaar  en  Del  af  den  Glæde,  der 
skulde  være  enhver  Person  tildelt,  som  lever  i  Verden. 

Der  gives  ogsaa  andre  Lejligheder  for  nyttigt  og  nødvendigt 
Arbejde  til  at  bevare  og  forhøje  Interessen  for  Evangeliet. 
De  Sidste  Dages  Helliges  Budskab  og  Advarsel  er  til  alle 
Mennesker,  og  vi  kan  alle  være  behjælpelig  med  at  udfore 
denne  hellige  Pligt,  som  Kirken  har,  og  ved  Bestræbelser  i  den 
Retning  vil  vi  blive  belønnet  med  Fred  og  Glæde  for  vor  Sjæl. 
Der  er  venlige  Ord  og  Gerninger  at  give  og  udføre  mod  dem, 
der  lider  paa  Sjæl  og  Legeme;  de  svage  i  Troen  behøver  Op- 
muntring og  Undervisning;  de  sørgende  behøver  Trøst;  Trætte 
og  Splid  skulde  give  Plads  for  broderlig  Forstaaelse.  Der  er 
altid  Udveje  aabne  for  Sidste  Dages  Hellige  til  at  udføre  saa- 
danne  Tjenester,  og  dem,  der  gør  disse  Ting,  vil  erfare  en 
vedvarende  Glæde  og  urokkelig  Tro. 

Intet  Medlem  af  Kirken  skulde  vente,  indtilde  blev  kaldet 
til  at  udføre  et  Arbejde,  men  af  deres  egen  fri  Villie  skulde  de 
begynde  at  være  aktive  i  dette  de  sidste  Dages  store  Værk. 
Herren  har  givet  os  denne  Befaling  for  vor  Vejledning: 

»Thi  ser,  det  er  ikke  tjenligt,  at  jeg  skal  give  Befaling  i  alle 
Ting;  thi  den,  der  er  tvungen  til  alle  Ting,  han  er  en  lad  og 

ikke  en  vis  Tjener,  hvorfor  han  ingen  Belønning  faar.  Sande- 
lig, siger  jeg,  Menneskene  burde  arbejde  med  Iver  for  en  god 
Sag,  gore  mange  Ting  af  deres  egen,  fri  Villie  og  bevirke 
megen  Retfærdighed;  Uri  Evnen  have  de  til  at  handle  efter 
eget  Tykke.  Og  saafremt  Menneskene  gøre  det  Gode,  skulle  de 
ingenlunde  miste  deres  Løn.  Men  den,  der  ikke  gør  noget, 
førend  det  bliver  ham  befalet,  og  hører  en  Befaling  med  et 
tvivlende  Hjerte  og  sendrægtigt  adlyder  den,  er  under  For- 
dommeise.« (Pag.  Bog  58:  26—29.) 

Alle,  som  søger  at  være  aktive  i  Kirken  og  paa  dens  Vegne, 
vil,  omendskønt  de  til  Tider  fejler,  vokse  i  Tro  og  i  Lykke, 
medens  de,  der  forbliver  uvirksomme,  vil  blive  et  Bytte  for 
de  Magter,  der  fører  til  aandelig  Fordærvelse,  og  vil  kun  finde 
Utilfredshed  og  Savn  i  Livet. 


DE  DØDE  SKAL  LEVE. 

(James  E.  Talmage  i  »Millenial  Star«.) 

»Hvor  kan  det  holdes  for  utroligt  hos  eder,  at  Gud  oprejser 
døde?«  (Ap.  Ger.  26:8). 

Saaledes  sagde  Paulus  til  Kong  Agrippa,  da  han  stod  foran 
ham  som  en  Fange  i  Lænker  henved  tredive  Aar  efter  vor 
Herres  Opstandelse.  Paa  den  Tid  maatte  Apostlene  og  de  Hel- 
lige udstaa  svære  Forfølgelser  paa  Grund  af  deres  haardnak- 
kede  Vidnesbyrd  om  den  korsfæstede  og  opstandne  Kristus. 
De  indflydelsesrige  Saducæere  forkastede  Læren  om  en  vir- 
kelig Opstandelse,  og  Farisæerne  foregav  at  tro  paa  en  Op- 
standelse; men  alle  undtagen  de  faa,  der  havde  modtaget  Kri- 
stendommen gennem  Tro  og  Omvendelse,  erklærede  Vidnes- 
byrdene om  Kristi  Opstandelse  for  Opdigt  og  Bedrageri. 

At  Jesu  Aand  kom  tilbage  fra  Aandernes  Opholdssted  og 
igen  iforte  sig  det  Legeme,  der  var  lagt  i  Graven,  fremgaar 
tydeligt  af  den  hellige  Skrift.  I  den  tidlige  Morgen  paa  denne 
Historiens  højst  mindeværdige  Søndag  blev  han  set  af  Marie 

Magdalene  og  derefter  af  andre,  blandt  hvilke  det  tillodes 
nogle  ærbødigt  at  berore  hans  Fødder.  Om  Aftenen  stod  han 
midt  iblandt  Apostlene  og  beroligede  dem  under  deres  Frygt 
med  disse  Ord:  »Ser  mine  Hænder  og  mine  Fødder,  at  det  er 
mig  selv;  føler  paa  mig  og  ser;  thi  en  Aand  har  ikke  Kød  og 
Ben,  som  I  se,  at  jeg  har.«  (Luk.  24:  39.) 

At  det  Legeme,  i  hvilket  han  viste  sig  for  dem,  var  det  selv 
samme  Legeme,  hvori  Herren  havde  levet  iblandt  dem,  frem- 
gik tydeligt  af  den  Kendsgerning,  at  han  viste  dem  Saarene, 
der  var  tilføjet  ham  under  Korsfæstelsen.  For  yderligere  at 
overbevise  disse  sine  hengivne  Tjenere  om,  at  han  ikke  var 
en  skyggeagtig  Form,  et  immaterielt  Væsen,  men  en  levende 
Personlighed  med  legemlige  Organer,  siger  han  til  dem:  »Har 
I  noget  at  spise,«  De  bragte  ham  en  stegt  Fisk  og  anden  Fode, 
og  »han  spiste  det  for  deres  Øjne.« 

Kristus  var  den  første  af  alle  Mennesker  til  at  opstige  fra 
Graven  med  Aand  og  Legeme  genforenet,  en  opstanden  og 
udødeliggjort  Sjæl.  Derfor  er  han  med  rette  kaldet  »Første- 
grøden af  de  hensovede«,  og  ligeledes  »førstefødt  ud  af  de 
døde«,  og  »den  førstefodte  af  de  døde«  (1.  Kor.  15:  20;  Køl.  1: 
18;  Aab.  1:  5.)  Den  saaledes  tilvejebragte  Sejr  over  Doden  af 
den  forud  beskikkede  Forløser  for  Menneskene  var  i  Overens- 
stemmelse med  talrige  og  uomtvistelige  profetiske  Vidnesbyrd. 
At  en  virkelig  Opstandelse  skal  komme  til  alle  dem,  der  har 
eller  vil  komme  til  at  leve  og  dø  paa  Jorden,  er  ligesaa  kraftigt 
bevidnet  af  Skriften. 

To  almindelige  Opstandelser  er  omtalt;  disse  kan  vi  kalde 
den  første  og  den  anden,  eller  de  retfærdiges  og  de  uretfær- 
diges Opstandelse.  Hør  Kristi  egne  Ord  vedrørende  de  døde 
og  deres  Genopvækkelse:  »Thi  den  Time  kommer,  paa  hvil- 
ken alle  de,  som  ere  i  Gravene,  skulle  høre  hans  Rost,  og  de 
skulle  gaa  frem,  de,  som  have  gjort  det  Gode,  til  Livets  Op- 
standelse, men  de,  som  have  gjort  det  Onde,  til  Dommens  Op- 
standelse.« (Joh.  5  :  28,  29.) 

Den  første  Opstandelse  begyndte  med  Jesus  Kristus  og  fort- 

sattes  derefter,  thi  vi  læser:  »Og  Gravene  aabnedes;  og  mange 
af  de  hensovede  Helliges  Legemer  bleve  oprejste,  og  de  gik 
ud  af  Gravene  efter  hans  Opstandelse  og  kom  ind  i  den  hellige 
Stad  og  viste  sig  for  mange«.  (Matt.  27  :  52,  53.)  Men  de  ret- 
færdiges Opstandelse  som  et  Hele  vil  finde  Sted  paa  den  Tid, 
da  Herrens  andet  Komme  i  Herlighed  nærmer  sig  og  vil  fore- 
gaa  i  en  bestemt  Orden  som  antydet  af  Paulus:  »Men  nu  er 
Kristus  oprejst  fra  de  døde,  som  Forstegrøden  af  de  hen- 
sovede. Thi  efterdi  Død  kom  ved  et  Menneske,  er  ogsaa  Dødes 
Opstandelse  kommen  ved  et  Menneske.  Thi  ligesom  alle  dø 
i  Adam,  saaledes  skulle  ogsaa  alle  levendegøres  i  Kristus.  Dog 
hver  i  sit  Hold;  som  Forstegrøde  Kristus,  dernæst  de,  som  til- 
hore Kristus,  ved  hans  Tilkommelse.«  (1.  Kor.  15:  20 — 23.) 

Tusindaarsriget  vil  blive  indviet  med  en  herlig  Forlosning 
af  de  retfærdige  fra  Dødens  Magt,  og  om  disse  er  der  skrevet: 
»Salig  og  hellig  er  den,  som  har  Del  i  den  første  Opstandelse; 
over  disse  har  den  anden  Død  ikke  Magt,  men  de  skulle  være 
Guds  og  Kristi  Præster  og  skulle  være  Konger  med  ham  i  de 
tusinde  Aar,«  og  som  Modsætning  hertil  læser  vi  om  de  uret- 
færdige: »De  øvrige  af  de  døde  bleve  ikke  levende,  førend  de 
tusinde  Aar  var  tilende«.  (Aab.  20  :  5,  6.) 

Om  hans  nærforestaaende  Tilkommeise  og  Forskellen  paa 
de  retfærdiges  og  de  uretfærdiges  Opstandelse  har  Herren  ud- 
talt sig  paa  folgende  Maade  i  Aabenbaring  i  denne  Tidsalder: 
»Lytter,  thi  se  Herrens  store  Dag  er  nær,  thi  Dagen  kommer, 
da  Herren  skal  lade  sin  Røst  høre  fra  Himmelen.  Himlene 
skulle  bæve.  Jorden  skælve  og  Guds  Basun  skal  lyde  baade 
længe  og  højt  og  sige  til  de  slumrende  Nationer:  I  Hellige, 
slaar  op  og  lever;  I  Syndere,  bliver  og  slumrer,  indtil  jeg  atter 
kalder«.  (Pag.  Bog  43  :  18.) 

Mormons  Bog  er  meget  uforbeholden  i  dens  Beskrivelse  af 
Legemets  Opstandelse:  »Og  der  er  en  Død,  som  kaldes  en 
timelig  Død,  og  Kristi  Død  skal  løse  den  timelige  Døds  Baand, 
paa  det  at  alle  skulde  blive  oprejste  fra  denne  timelige  Død; 
Aand  og  Legeme  skulde  atter  blive  forenede  i  deres  fuldkomne 

Skikkelse;  baade  Lem  og  Ledemod  skulde  atter  komme  til 
deres  eget  Legeme,  ja  ligesom  vi  nu  ere;  og  vi  skulde  frem- 
stilles for  Gud  med  den  samme  Bevidsthed,  som  vi  nu  have, 
og  med  en  klar  Erindring  om  al  vor  Skyld.  Og  denne  Gen- 
oprejsning skal  blive  alle  tildelt,  baade  gamle  og  unge,  baade 
Trælle  og  Fri,  baade  Mænd  og  Kvinder,  baade  ugudelige  og 
retfærdige;  og  end  ikke  saa  meget  som  et  Haar  af  deres  Ho- 
veder skal  blive  tabt;  men  alting  skal  bringes  tilbage  til  sin 
fuldkomne  Skikkelse,  som  det  nu  er,  eller  i  Legemet,  og  skal 
fremføres  og  fremstilles  for  Kristi,  Sønnens,  Gud  Faderens 
og  den  Helligaands  Domstol,  hvilke  er  én  evig  Gud,  for  at 
dømmes  efter  deres  Gerninger,  enten  de  er  gode,  eller  de  er 
onde.«  (Alma  11:42—44.) 


GUDS  RIGE. 

Nogle  siger,  at  Guds  Rige  ikke  var  oprettet  paa  Jorden  før 
Pinsefestens  Dag,  og  at  Johannes  ikke  prædikede  Omvendel- 
sens Daab  til  Syndernes  Forladelse;  men  jeg  siger  eder  i  Her- 
rens Navn,  at  Guds  Rige  har  været  oprettet  lige  siden  Adams 
Dage.  Hvor  der  har  været  en  retfærdig  Mand  paa  Jorden,  til 
hvem  Gud  har  aabenbaret  sit  Ord  og  givet  Magt  og  Myndig- 
hed til  at  handle  i  hans  Navn,  og  hvor  der  er  en  Guds  Præst 
—  en  Herrens  Tjener  med  Fuldmagt  fra  Gud  til  at  forrette 
Evangeliets  Ordinancer  og  iklædt  Guds  Præstedømme  —  der 
er  Guds  Rige.  Og  som  Følge  af,  at  Menneskene  har  forkastet 
Jesu  Kristi  Evangelium  og  Profeterne,  som  Gud  har  sendt,  har 
Herrens  Straffedomme  hjemsøgt  Folket,  Byer  og  Nationer  i 
forskellige  Tidsaldre,  hvilket  var  Tilfældet  med  Sodoma  og 
Gomorra,  da  de  blev  ødelagte,  fordi  de  forkastede  Profeten. 

Jeg  vil  give  eder  mit  Vidnesbyrd,  Jeg  frygter  ikke  noget 
Menneske.  Jeg  taler  frimodigt,  tillidsfuldt  og  med  Autoritet. 
Hvorledes  er  det  med  Guds  Rige?  Hvor  begyndte  det?  Hvor 
der  ikke  er  noget  Guds  Rige,  der  er  der  ingen  Frelse.  Hvad 

kendetegner  Guds  Rige?  Hvor  der  er  en  Profet,  en  Præst,  en 
retfærdig  Mand,  til  hvem  Gud  kan  tilkendegive  sin  Vilje,  der 
er  Guds  Rige;  og  hvor  der  ingen  saadanne  Guds  Orakler  fin- 
des, der  er  Guds  Rige  ikke. 

Det,  jeg  her  siger,  har  intet  at  gøre  med  Jordens  Riger.  Vi 
vil  holde  Landets  Love;  vi  har  intet  at  sige  imod  dem,  vi  har 
aldrig  haft,  men  vi  behover  blot  at  nævne  Staten  Missouri  og 
Forfølgelserne  mod  os  der,  da  raabes  der  straks  op  om,  at  vi 
er  skyldige  i  Tyveri,  Overfald,  Ildspaasættelse,  Forræderi, 
Mord  o.  s.  v.,  hvilket  alt  er  falskt.  Vi  taler  om  Guds  Rige  paa 
Jorden  og  ikke  om  Jordens  Riger. 

Mange  gør  gældende  i  disse  Dage,  at  vi  ingen  Ret  har  til 
at  modtage  Aabenbaringer;  men  dersom  vi  ikke  modtager 
Aabenbaringer,  da  har  vi  ikke  Guds  Orakler  iblandt  os,  og 
dersom  de  ikke  har  Guds  Orakler,  da  er  de  ikke  Guds  Folk. 
Men,  vil  nogen  spørge,  hvad  skal  der  blive  af  Verden  eller  af 
de  forskellige  Religionsbekendere,  der  ikke  tror  paa  Aaben- 
baringer eller  Profeter,  naar  han,  Herren,  har  et  Folk  paa 
Jorden?  Jeg  siger  eder  i  Jesu  Kristi  Navn,  de  vil  blive  for- 
dømte; og  naar  I  kommer  ind  i  den  evige  Verden,  vil  1  er- 
kende, at  dette  er  Tilfældet.  De  kan  ikke  undgaa  Fordøm- 
melse og  Straf. 

Med  Hensyn  til  Evangeliet  og  Daaben,  som  Johannes  for- 
kyndte, da  vil  jeg  sige,  at  Johannes  prædikede  Evangeliet  om 
Syndernes  Forladelse;  han  havde  sin  Myndighed  fra  Gud,  og 
Guds  Aand  hvilede  paa  ham,  og  Guds  Rige  syntes  for  en  Tid 
at  være  med  Johannes  alene.  Herren  lovede  Zakarias,  at 
han  skulde  have  en  Søn,  som  var  en  Efterkommer  af  Aaron, 
og  Herren  havde  ydermere  lovet,  at  Præstedømmet  skulde 
tilhøre  Aaron  og  hans  Afkom  gennem  deres  Slægter.  Lad 
intet  Menneske  selv  tage  sig  denne  Ære,  undtagen  han  er 
kaldet  af  Gud  ligesom  Aaron  var,  og  Aaron  modtog  denne 
Kaldelse  ved  Aabenbaring.  En  Guds  Engel  viste  sig  ogsaa  for 
Zakarias  i  Templet  og  sagde  til  ham,  at  han  skulde  have  en 
Søn,  hvis  Navn  skulde  være  Johannes,  og  han  skulde  være 

fuld  af  den  Helligaand.  Zakarias  var  en  Guds  Præst,  der 
gjorde  Tjeneste  i  Templet,  og  Johannes  var  en  Præst  efter  sin 
Fader  og  havde  det  aaronske  Præstedømmes  Nøgler;  han 
hlev  kaldet  af  Gud  til  at  prædike  Guds  Riges  Evangelium. 
Jøderne  som  en  Nation  var  afvegen  fra  Guds  Lov  og  Herrens 
Evangelium,  hvorved  de  beredte  Vejen  for  dets  Forkyndelse 
til  Hedningerne. 

Men,  siger  nogen,  Guds  Rige  kunde  ikke  have  været  oprettet 
i  Johannes'  Dage,  thi  denne  erklærede,  at  Guds  Rige  var  nær. 
Men  jeg  spørger  eder,  om  det  kunde  være  dem  nærmere,  end 
Johannes  var  dem.  Folket  behøvede  ikke  at  vente  til  Pinse- 
festens Dag  for  at  finde  Guds  Rige,  thi  Johannes  havde  det 
hos  sig  og  kom  frem  ud  af  Ørkenen,  raabende:  Omvender 
eder,  thi  Himmeriges  Rige  er  nær!  saa  meget  som  at  sige: 
»Her  ude  har  jeg  Guds  Rige,  og  jeg  kommer  til  eder;  jeg  har 
Guds  Rige,  og  I  kan  faa  det,  og  jeg  kommer  med  det  til  eder; 
og  dersom  I  ikke  modtager  det,  vil  I  blive  fordømte.«  Og 
Skriften  beretter,  at  store  Skarer  gik  ud  fra  Jerusalem  til 
Johannes  for  at  blive  døbt  af  ham.  Her  var  en  bemyndiget 
Tjener,  og  de,  der  blev  dobte,  var  en  Konges  Undersaatter; 
Guds  Love  og  Anordninger  var  ogsaa  der,  og  følgelig  var  det 
Guds  Rige;  thi  intet  Menneske  kan  have  mere  eller  højere 
Autoritet  end  Johannes,  og  vor  Frelser  underkastede  sig 
denne  Myndighed  ved  at  blive  døbt  af  Johannes;  derfor  var 
Guds  Rige  oprettet  paa  Jorden  endog  i  de  Dage. 

Der  er  en  Forskel  paa  Guds  Rige  og  de  Frugter  og  Velsig- 
nelser, der  udstrømmer  fra  det  Rige.  Fordi  der  var  flere  Mi- 
rakler, Gaver,  Syner,  Helbredelser,  Talen  i  Tungemaal  o.  s.  v., 
i  Jesu  Kisti  og  hans  Apostles  Dage  og  paa  Pinsefestens  Dag, 
end  under  Johannes'  Forkyndelse,  beviser  dette  ikke,  at  Jo- 
hannes ikke  havde  Guds  Rige,  ligesaa  lidt  som  den  Kendsger- 
ning, at  naar  en  Kvinde  ingen  Mælk  havde  var  et  Bevis  paa, 
at  hun  heller  ikke  havde  nogen  Mælkespand,  thi  medens 
Spanden  kan  lignes  med  selve  Riget,  saaledes  kan  Mælken 
lignes  ved  Rigets  Velsignelser. 

Johannes  var  en  Præst  af  Aarons  Orden  og  havde  Noglerne 
til  dette  Præstedømme  og  kom  frem  raabende  Omvendelse  og 
Daab  til  Syndernes  Forladelse,  men  samtidig  tilføjede  han: 
»Men  den,  som  kommer  efter  mig,  er  stærkere  end  jeg,  han, 
hvis  Skotvinge  jeg  ikke  er  værdig  at  løse«,  og  Kristus  kom  i 
Overensstemmelse  med  Johannes'  Ord,  og  han  var  større  end 
Johannes,  fordi  han  havde  Noglerne  til  det  melchizedekske 
Præstedømme  og  Guds  Rige,  og  havde  forud  aabenbaret  Mose 
Præstedømme;  men  dog  blev  Kristus  dobt  af  Johannes  for  at 
opfylde  al  Retfærdighed.  Og  Jesus  fremsatte  senere  den  Lær- 
dom: »Paa  denne  Klippe  vil  jeg  bygge  min  Menighed,  og  Hel- 
vedes Porte  skal  ikke  faa  Overhaand  over  den.«  Hvilken 
Klippe?  Aabenbaringens. 

Atter  siger  han:  »Uden  nogen  bliver  født  af  Vand  og  Aand, 
kan  han  ikke  komme  ind  i  Guds  Rige,«  og  »Himmelen  og 
Jorden  skal  forgaa;  men  mine  Ord  skal  ingenlunde  forgaa.« 
Dersom  et  Menneske  er  fodt  af  Vand  og  af  Aand,  kan  han 
komme  ind  i  Guds  Rige.  Det  er  tydeligt,  at  Guds  Rige  var  paa 
Jorden,  og  at  Johannes  forberedte  Folk  for  dette  Rige  ved  at 
prædike  Evangeliet  for  dem  og,  døbe  dem,  og  han  beredte 
Vejen  for  Frelseren  eller  kom  som  en  Forløber  for  ham;  og 
Kristus  prædikede  i  Jerusalem,  hvor  Johannes  havde  præ- 
diket. Og  da  Apostlene  var  kaldede,  arbejdede  de  i  Jerusalem, 
og  Jesus  befalede  dem  at  blive  der,  indtil  de  blev  forlenede 
med  Magt  fra  det  Høje.  Havde  de  ikke  Arbejde  at  gøre  i  Je- 
rusalem? De  udførte  et  Arbejde  og  beredte  Folket  for  Pinse- 
festens Dag.  Guds  Rige  var  med  dem  og  hos  dem  før  denne 
Dag,  saavel  som  efter;  og  det  var  med  Johannes,  thi  han  præ- 
dikede det  samme  Evangelium  og  den  samme  Daab,  som 
Jesus  og  Apostlene  prædikede  efter  ham.  Helligaandens  Ud- 
gydelse var  for  at  berede  Disciplene  for  deres  Mission  til  Ver- 
den. 

Hvor  som  helst  Mennesker  kan  finde  Guds  Vilje  og  finde  en 
retmæssig  bemyndiget  Herrens  Tjener,  der  er  Guds  Rige;  men 
hvor  disse  ikke  er,  der  er  Guds  Rige  ikke.  Alle  Anordninger, 

Systemer  og  Ceremonier  paa  Jorden  er  aldeles  unyttige  for 
Menneskenes  Børn,  undtagen  de  er  beskikkede  og  autori- 
serede af  Gud;  thi  intet  vil  frelse  et  Menneske,  som  ikke  ud- 
føres med  Fuldmagt;  thi  intet  andet  vil  blive  anerkendt  hver- 
ken af  Gud  eller  Engle.  Joseph  Smith. 


DEN  DANSKE  MISSION. 

DEN  KVINDELIGE  HJÆLPEFORENING  I  ODENSE. 

Distriktspræsident  Ole  Andersen  og  Hustru,  Str.  Minnie 
Andersen,  besøgte  Odense  Gren  Fredag  den  11.  Maj  for  at 
omorganisere  Den  Kvindelige  Hjælpeforening  i  denne  Gren. 
Et  Møde  blev  afholdt,  hvor  Forstander  Max  R.  Christensen 
ledede  Mødet.  Str.  Anna  K.  Jørgensen  blev  løst  som  Præsi- 
dentinde  over  Den  Kvindelige  Hjælpeforening  i  Odense  Gren 
med  Tak  for  hendes  lange  og  trofaste  Arbejde,  i  hvilket  Str. 
Jørgensen  altid  havde  været  villig  til  at  ofre  sig  for  Forenin- 
gens og  Kirkens  Fremme.  Str.  Marie  Larsen  blev  derefter  ind- 
sat som  Præsidentinde  med  Søstrene  Sylvia  Christensen  og 
Ottilie  Jørgensen  som  henholdsvis  første  og  anden  Raadgiver 
og  Søster  Karla  Madsen  som  Sekretær,  og  Kredslærerinder 
Karla  Madsen  og  Marie  Jørgensen.  Præsident  og  Søster  Ole 
Andersen  talte  i  Korthed  til  Søskendene  og  bad  dem  være  det 
nye  Præsidentskab  behjælpelig  med  at  udfylde  deres  ansvars- 
fulde Hverv,  og  at  Herrens  Velsignelser  maatte  ledsage  Ar- 
bejdet i  Odense  Gren. 

SØLVBRYLLUP  I  AALBORG. 

Br.  og  Søster  Holger  Jørgensen,  Korsgade,  Aalborg,  fejrede 
den  31.  Maj  deres  Sølvbryllup.  Tidligt  om  Morgenen  blev  det 
agtede  Ægtepar  vækket  ved  Sang  af  Aalborg  Sangkor,  og  de 
var  hele  Dagen  igennem  Genstand  for  megen  Opmærksomhed 
fra  Søskende  og  Venners  Side,  og  deres  hyggelige  Hjem  kom 
efterhaanden  til  at  ligne  en  Blomsterhave  af  Blomster  over- 

rakt  dem  af  Søskende  og  Venner  i  Dagens  Løb.  Om  Aftenen 
var  der  i  Kirken,  Valdemarsgade  2,  arrangeret  en  Festlighed 
til  Ære  for  Sølvbrudeparret  bestaaende  af  Sang,  Musik  og  Op- 
ladning, hvorefter  der  blev  severet  Chokolade  for  Gæsterne. 
Ved  Bordet  blev  der  overrakt  Sølvbrudeparret  en  Gave  som 
en  Erindring  fra  Grenens  Medlemmer.  Forskellige  Taler  blev 
holdt  til  Ære  for  det  afholdte  Par,  og  en  i  Dagens  Anledning 
forfattet  Sang  sunget.  Efter  dette  var  der  Lege  af  forskellige 
Slags,  hvori  alle  deltog  og  morede  sig  efter  bedste  Evne.  Di- 
striktspræsident  Ghr.  Dausel  sluttede  med  Bøn,  hvorefter  For- 
samlingen skiltes  efter  at  have  tilbragt  en  meget  behagelig 
Aften. 

Vi  ønsker  gennem  disse  Linier  at  overbringe  paa  den 
Danske  Missions  Vegne  Br.  og  Str.  Holger  Jørgensen  vore 
hjerteligste  Lykønskninger  og  beder,  at  Herren  vil  vedblive 
at  velsigne  Dem  i  Deres  Hjem  saaledes,  at  vi  maa  nyde  godt 
af  Deres  Arbejde  indenfor  Kirken  endnu  i  mange  Aar. 


DEN  NORSKE  MISSION. 

AVLØSNING. 
Ældste  Howard  J.  Engh  er  løst  som  forstander  av  Oslo 
gren  med  tilladelse  til  at  rejse  hjem. 

Lorenzo   W.  Anderson, 
Missionspræsident. 

AVSKEDSFEST. 
Haugesund  Grens  Ungdomsforening  avholdt  en  hyggelig 
fest  Tirsdag  den  12.  Juni  i  anledning  av  første  raadgiver  Klara 
Olsens  frareise.  Festen  var  under  presidium.  av  forstander  Lars 
Birkeland  og  ledet  av  president  Olaf  Birkeland.  Festen  blev 
indledet  med  salmen  »Led  os  frem,  o  Gud,  vor  Fader«.  Bon 
Thorvald  Amundsen.  Derefter  sangen  »Vi  glædes  og  frydes  i 
sang  med  hverandre«.  Et  utmærket  program  blevhoitidelig  ut- 
fort  av  følgende:  Velkomsttale,  ældste  Wra.  Thulin;  oplesning. 

T.  Amundsen;  Solo,  str.  Olga  Nielsen;  til  avveksling  salmen  »O, 
sig  hvad  er  sandhet«.  Bemerkninger  av  forstander  Lars  Birke- 
land, der  likeledes  overrakte  str.  Olsen  en  pæn  erindring  ifra 
søskende;  Solo,  str.  Signe  Grøseth.  Derefter  gik  tiden  over  til 
bevertning  med  chokolade  og  smørbrød.  Str.  Thora  Olsen  ut- 
talte  sine  folelser  angaaende  sin  frareise  og  rettede  en  tak  for 
den  gaven,  som  blev  hende  overrakt,  samt  for  den  store  ære 
søskende  havde  bevist  mot  hende  ved  den  hyggelige  tilstel- 
ning. Lederne  av  de  forskjellige  organisasjoner  takkede  str. 
Olsen  for  det  arbeide,  hun  hadde  nedlagt.  Saa  blev  resten  av 
tiden  git  til  forskjellige  leker,  som  var  morsomme.  Festen  av- 
sluttedes  med  salmen  »Pris  Gud«.  Taksigelse  ved  ældste  Hans 
Nielsen.  Tilstede  33.  Th    Amundsen,  Sekretær. 


JOHANNES  DEN  DØBER. 

Spørgsmaalet  var  en  Gang  rettet  til  Josef  Smith,  hvad  Kri- 
stus mente  med  folgende:  »Sandelig  siger  jeg  eder,  iblandt 
dem,  som  ere  fødte  af  Kvinder,  er  ingen  større  end  Johannes.« 
(Matt.  11:  11.)  Josef  Smith  gav  folgende  Svar: 

»Det  kunde  ikke  være  paa  Grund  af  Miraklerne,  Johannes 
udforte,  for  han  udførte  ingen  Mirakler;  men  det  var,  fordi 
han  var  betroet  den  guddommelige  Mission  at  berede  Vejen 
for  Herren.  Hvem  var  betroet  en  saadan  Mission  før  eller 
senere?  Intet  Menneske.  —  Han  var  betroet,  og  det  var  for- 
langt af  ham,  at  dobe  Menneskets  Søn.  Hvem  andre  gjorde 
det?  Hvem  andre  havde  et  saa  stort  og  ærefuldt  Privilegium? 
Hvem  andre  ledte  Guds  Søn  i  Daabens  Vande  og  beskuede 
den  Helligaand  dale  ned  paa  ham  i  en  Dues  Tegn?  Intet  Men- 
neske. —  Johannes  var  den  Gang  den  eneste  retmæssige  For- 
valter, der  holdt  Magtens  Nøgler  paa  Jorden.  Nøglerne,  Riget, 
Magten  og  Æren  var  borttaget  fra  Jøderne,  og  Johannes, 
Zakarias's  Søn,  holdt  ved  Salvelse  og  himmelsk  Beskikkelse 
Magtens  Nøgler  den  Gang.« 

FORNUFTMÆSSIG  TEOLOGI. 

Af  Dr.  John  A.  Widtsoe  af  de  Tolvs  Raad. 

(Fortsat  fra  Side  176.) 
SAMFUNDET. 

Forbindelserne  mellem  de  faa  og  de  mange  peger  hen  paa 
flere  alvorlige  Opgaver,  der  er  af  største  Vigtighed  for  Men- 
neskeslægten. 

Hvad  Samfundet  er.  Samfundet  er  en  Afdeling  af  Menne- 
sker, der  har  fælles  Interesser,  og  som  i  Regelen  bor  omgaas 
sammen  med  hverandre  og  er  de  samme  Love  og  Forordnin- 
ger underkastet.  Fra  Verdens  tidligste  Dage  har  Mennesker 
sluttet  sig  sammen  og  grupperet  sig  i  forskellige  Samfund. 
Enhver  Kirke  er  et  Samfund  af  Troende.  Den  Kirke,  der  er 
indrettet  efter  den  hele  guddommelige  Lov,  har  som  Særkende 
guddommelig  Myndighed,  og  den  udøver  samme  formedelst 
autoritetsmæssige  Love. 

Individet  i  Samfundet.  Et  Samfund  er  en  stor  Organisme 
med  en  Individualitet,  som  giver  sig  tilkende  ved  Tillempning 
efter  eller  Modvilje  mod  Samfundets  Love. 

Eftersom  Samfundet  bestaar  af  Individer,  hver  i  Besiddelse 
af  en  uafhængig  Vilje  og  egen  Handlefrihed,  maa  det  ikke 
som  et  Samfund  foretage  sig  noget,  der  muligvis  kan  hæmme 
den  enkeltes  fuldkomne  Udvikling;  thi  jo  mere  fremad- 
skridende Individet  er,  des  mere  fremadskridende  vil  Sam- 
fundet som  et  Hele  være. 

Medens  Samfundet  som  saadant  staar  til  Ansvar  lige  over- 
for ethvert  Individ,  der  udgor  samme,  maa  Individet  selv,  idet 
det  indtager  sin  Plads  i  Samfundet,  ikke  foretage  sig  noget, 
der  lægger  Baand  paa  andre  Individer  i  Samfundet.  Det,  der 
er  beregnet  paa  at  komme  de  fleste  til  Gode,  maa  have  For- 
trinet. Dette  forhindrer  aldeles  ikke  Individets  selvstændige 
Udvikling,  eftersom  den  største  selvstændige  Udvikling  beror 
paa  en  passende  Tillæmpning  over  for  Loven.  Naar  hvert  en- 
kelt Individ  med  Tillidsfuldhed  overholder  Loven,  er  Sam- 
fundets Stilling  sikret. 

Samfundets  Rettigheder.  Lige  saa  uopgivelige  Rettigheder 
tilhører  Samfundet,  som  de,  Individet  med  dets  personlige 
Handlefrihed  gør  Krav  paa.  Et  Individ,  der  ikke  har  Lyst  til 
at  adlyde  Samfundets  Love,  bør  unddrage  sig  fra  Samfundet. 
De  tilbageblevne  Medlemmer  maa  efter  bedste  Evne  bestræbe 
sig  paa  at  overholde  de  Love,  der  er  blevne  vedtagne  for  det 
almene  Bedste.  Dette  Princip  blev  tydelig  bragt  for  Dagen  ved 
det  store  Raad,  der  holdtes  i  Himlen,  den  Gang  Lucifer,  der 
foretrak  at  stille  sig  udenom  Samfundet,  faldt.  Den  Gang,  lige- 
som nu  for  Tiden,  havde  Majoriteten  Rettighed  til  at  forlange, 
at  det,  der  tjener  det  almene  Bedste,  er  af  den  største  Vigtig- 
hed og  maa  derfor  først  tages  Hensyn  til. 

Indøvelse  for  Samfundets  Vel.  Med  Samfundets  Overherre- 
dømme for  Øje  er  det  uundgaaeligt  nødvendigt,  at  de  indi- 
viduelle Kræfter  anbringes  saaledes,  at  de  kan  komme  hele 
Samfundet  til  Gode.  Ingen  kan  egennyttig  staa  til  Side  og 
sige:  »Jeg  er  mig  selv  nok;  jeg  har  ingen  Interesser  til  fælles 
med  Samfundet;  jeg  overholder  dets  Love,  men  jeg  vil  ikke 
stille  mig  til  dets  Tjeneste.«  Det  er  ikke  nok,  at  man  adlyder 
Samfundets  Love;  man  maa  ogsaa  efter  Evne  betjene  Sam- 
fundet. Enhver  Gerning  i  ethvert  Menneskes  Liv  maa  staa  i 
Forhold  til  alle  Samfundets  øvrige  Medlemmer  og  være  be- 
regnet paa  at  komme  dem  til  Gode.  Dette  er  et  af  Evangeliets 
Grundprincipper,  et,  der  burde  raade  hos  Menneskene  og  være 
bestemmende  for  dem  i  deres  Samkvem  med  hverandre. 

En  saadan  Opfattelse  med  Hensyn  til  Menneskenes  gen- 
sidige Afhængighed  ligger  til  Grund  for  de  Bestræbelser,  som 
oplyste  Mennesker  alle  Vegne  i  den  senere  Tid  lægger  for  Da- 
gen, for  at  Samfundets  Medlemmer  skal  have  Anledning  til 
Oplærelse  og  skolatisk  Uddannelse,  saa  at  de  desbedre  kan 
varetage  deres  Sysler  i  det  daglige  Liv.  Lige  meget  hvad  der 
er  nødvendigt,  er  og  bør  med  Rette  anses  for  at  være  hæder- 
ligt og  forædlende.  Derfor  er  det,  at  alle  Beskæftigelser  nu  for 
Tiden  har  opnaaet  Værdigheden  af  at  betragtes  som  profes- 
sionelle, saa  at  enhver,  der  stiller  sig  til  Tjeneste  for  de  mange, 

skal  kunne  glæde  sig  i  sit  Arbejde,  lige  meget  hvad  han  be- 
skæftiger sig  med. 

I  et  eller  andet  ædelt  Øjemed  bør  hver  især  oplæres  til  Gavn 
for  Samfundet.  Det  er  en  interessant  Kommentar  til  Kirken, 
der  er  bleven  oprettet  i  de  sidste  Dage,  at  dens  Præsident, 
Brigham  Young,  var  en  af  de  første  i  Amerika,  som  oprettede 
Skoler,  hvor  Elevernes  Indøvelse  til  aktiv  Deltagelse  i  Livets 
virkelige  Affærer  skulde  være  den  fremherskende  Idé.  For 
nærværende  undervises  i  vore  Borgerpligter,  enten  det  saa  er 
i  Kirken  eller  i  Staten.  Samfundets  Frmetidshaab  beror  paa 
en  saadan  anspændt  idividuel  Oplæreise;  thi  den  avler  et  be- 
stemt Samfundsansvar  hos  Mennesket. 

Samfundets  Overhøjhed.  Alt,  hvad  der  her  saavelsom  i  fore- 
gaaende  Kapitler  er  bleven  fremført,  gør  det  tydeligt,  at  den 
oprindelige  »store  Plan«  var  aldeles  udtænkt,  at  Menneskene 
i  Forening  kunde  udarbejde  deres  Frelse.  Mennesket  kan  ikke 
staa  alene.  Broderskabet  er  uundværligt  vor  Kirkens  Bestaaen. 

.  J 
MENNESKET  OG  NATUREN. 

Der  er  kun  en  Natur.  Alle  Ting,  synlige  eller  usynlige,  til- 
hører det  ene  og  samme  Univers. 

Naturens  Intelligens.  Hver  især  af  Naturens  mangfoldige 
Kræfter  er,  som  allerede  bemærket,  Menneskets  Vilje  under- 
kastet. I  Universet  er  der  utalte  intelligente  Væsener,  der  ho- 
vedsagelig beskæftiger  sig  med  at  opdage  Naturens  Veje,  saa- 
ledes  at  de,  ved  at  øve  en  intelligent  Kontrol  over  Naturens 
Kræfter,  kan  erholde  større  Magt  over  dem  og  hurtigere  skride 
fremad  paa  Udviklingens  Bane.  Den  hellige  Aand,  Guds  Aand, 
opfylder  alt;  og  formedelst  den  gør  disse  fremadskridende 
intelligente  Væseners  utrættelige  Anstrengelser  sig  alle  Vegne 
gældende.  Intelligens  gennemstrømmer  Universet. 

Undertiden  hører  man  følgende  Spørgsmaal  eller  noget  lig- 
nende: »Er  Naturen,  saaledes  som  vi  kender  den  —  Stenene, 
Træerne,  Dyrene  —  i  Besiddelse  af  en  Intelligens,  der  kan  lig- 
nes med  den,  som  Mennesket  ejer?«  Hvem  véd?  At  Intelligens 

findes  alle  Vegne,  kan  ikke  betvivles.  Naturen  ledes  af  en  in- 
telligent Gud.  Dannelsen  af  en  Krystal  eller  Begrebet  om  et 
levende  Dyr  staar  i  en  eller  anden  Forbindelse  med  en  intel- 
ligent Hensigt  og  Viljekraft.  Dette  vidtløftige  og  gaadefulde 
Felt  bør  man  dog  med  største  Varsomhed  betræde,  eftersom 
den  bestemte  Kundskab  desangaaende,  som  Mennesket  er 
kommen  i  Besiddelse  af,  er  saa  ringe.  (Fortsættes.) 


SØNDAGSSKOLENS  NADVERVERS  OG  KORLEKTIE 

for  Juli  1928. 
Nadververs: 

Jeg  kommer  til  dig  helt  angerfuld, 

Jeg  føler  din  Kærlighed  for  mig; 

I  dette  Sakrament,  kære  Frelser, 

Jeg  altid  ihukommer  dig. 

Korlektie: 
9.   Vi  tror  alt  det,  som  Gud  har  aabenbaret,  og  alt  det,  som 
han  nu  aabenbarer;  og  vi  tror,  at  han  endnu  vil  aaben- 
bare  mange  store  og  vigtige  Ting  henhørende  til  Guds 
Rige. 

